alexandrainst/scandi-wiki huggingface dataset:
Bazooka

Andre betydninger: Bazooka (musikkinstrument)

Bazooka er kallenavnet på det første i en lang serie bærbare, rekylfrie panservernrakettkastere. Opphavsperson var den amerikanske obersten Leslie Skinner, som ved Aberdeen Proving Ground i 1942, sørget for en så vellykket demonstrasjon at våpenet straks ble satt i produksjon. Med en hulladningsgranat med diameter på 2,36 tommer, hadde våpenet forholdsvis god gjennomslagskraft på kort hold (opptil 200 m), og ble første gang anvendt i felttoget i Nord-Afrika under annen verdenskrig. Det var et av de viktigste antipanservernvåpnene som ble brukt av Den amerikanske hæren under krigen.

Under andre verdenskrig lagde tyskerne en kopi med større sprenglegeme (kaliber 88 mm) og kalte det Raketenpanzerbüchse «Panzerschreck». Dette førte til at også USA videreutviklet våpenet til en versjon med 88 mm kaliber.

Rakettkasteren var i tjeneste under koreakrigen, der det forholdsvis lille, rakettdrevne prosjektilet på 4 kg viste seg utilstrekkelig mot nordkoreanernes T34-tanks.

Bazookaens etterfølger ble etter annen verdenskrig kjent i Norge under betegnelsen panservernrakettkaster, som ble forkortet til PVRK. Som 88 mm-utgave, var den i bruk i den norske hæren fram til 84 mm rekylfri kanon ble tatt i bruk midt på 1970-tallet.

Våpenet ble kalt «bazooka» fordi det liknet en hjemmelaget trombone som den amerikanske radiokomikeren Robin "Bob" Burns (f. 1890) benyttet.

Varianter

M1 «Bazooka» 
 Introdusert 14. juni 1942 av Capt. L.A. Skinner.
 Bruker M6-rakett
 Kan penetrere 10 cm panser

M1A1 «Bazooka» 
 Forbedret elektrisk system
 Enklere design
 Bruker M6A1-rakett
 Uten grep foran

M9 «Bazooka» 
 Optisk sikte
 Forsterket utskytningsrør
 Metalloppbygning
 Bruker M6A3-rakett
 Kan penetrere 12.5 cm panser
 Supplerte M1A1 i 1944.

M9A1 «Bazooka» 
 Delbar for enklere transport
 Batteritenning erstattet av avtrekker

M20 «Super Bazooka» 
 Større sprenglegeme (89 mm)
 Kan penetrere 20 cm panser
 Utvidet rekkevidde til 150 meter
 Satt i tjeneste under Koreakrigen

M20B1 «Super Bazooka» 
 Lettvektsversjon av aluminium
 Brukt i tillegg til M20

M20A1/A1B1 «Super Bazooka»  
 Oppdatert forbedret versjon av M20 og M20B1
 Satt i produksjon i 1952

M25 «Three Shot Bazooka» 
 Eksperimentell modell på tripod med magasin, ca. 1955

Brukere 
  Canada
  Frankrike
  Paraguay
  Portugal
  Storbritannia
  USA

Se også 
 Rakettdrevet granat
 Rekylfri kanon

Referanser

Eksterne lenker 
 

Panservernrakettkastere
Våpen fra andre verdenskrig
Blackboard

Blackboard er en proprietær nettbasert læringsplattform, utviklet av Blackboard Inc.

Det blir brukt av høgskoler og universiteter for å publisere undervisningsmateriale. Faglærere og studenter må være registrerte som brukere på Blackboardinstallasjonen til institusjonen sin for å logge seg inn på Blackboard. Studiematerialet er organisert i fag og studentene som må registrere seg på hvert enkelt fag de ønsker tilgang til. Faglærere er registrerte som «instruktører» og kan laste opp læremateriale til fagene de har ansvar for.

Eksterne lenker 
 
 Døme på innloggingside

Digital læring
Joakim Noah

Joakim Noah er en basketballspiller som spiller for den amerikanske NBA-klubben New York Knicks. Han har spilt profesjonelt siden 2007, og har så langt i karrieren kun spilt for 2 lag. Han har spilt på Chicago Bulls fra 2007 til 2016 hvor han nå spiller for New York. Noahs far, Yannick Noah, vant French Open i 1984, og hans mor, Cecilia Rodhe, var miss Sweden i 1978. Han har altså en svensk mor, en fransk far og kamerunske besteforeldre i tillegg til at han er amerikansk statsborger siden han ble født i New York.

Collegekarriere 
Joakim Noah gikk på University of Florida i tre år før han kom til NBA. Her scoret han totalt 1 124 poeng og havnet på andreplass i Floridas rekordbøker da han traff 61,2 % av skuddene sine. Noah blokkerte 186 skudd og scoret gjennomsnittlig 12,0 poeng per kamp, tok i gjennomsnitt 8,4 returer per kamp og blokkerte i gjennomsnitt 1,8 skudd per kamp mens han gikk på colleget.

NBA-karriere 
Joakim Noah ble trukket opp til NBA av klubben Chicago Bulls i første uttaksrunde som spiller nummer ni i draftet i 2007. Noah har spilt i klubben siden i posisjonen power forward, selv om det også hender han spiller center.

Noah utmerket seg ikke noe særlig sterkt før point guarden Derrick Rose ble trukket opp av Chicago. Sammen spiller de svært godt på banen, noe som viste resultater ved at Chicago Bulls kom seg til sluttspillet i 2009.

Noah ble senere i 2009 spurt om å spille for det amerikanske, det franske, det kamerunske og det svenske landslaget, men valgte omsider frankrike. Dette er høyst sannsynlig fordi han ville fått lite spilletid for USA, og at han hadde liten tro på internasjonal seier med de andre landslagene.

Statistikker fra Noahs NBA-karriere

Tegnforklaring

Sesongen

Sluttspillet

Kilder 
 Joakim Noah statistikker hos NBA
 Joakim Noah biografi hos NBA

Referanser

Eksterne lenker 
 
 

Basketballspillere fra USA
Personer fra New York City
Basketballspillere for Chicago Bulls
Fødsler i 1985
Moe Herscovitch

Montgomery «Moe» Hart Herscovitch (født 27. oktober 1897,død 22. juli  1969) var en canadisk bokser som deltok under i de olympiske leker 1920 i Antwerpen.
  
Herscovitch vant en olympisk bronsemedalje i boksing under OL 1920 i Antwerpen. Han kom på tredjeplass i mellomvekt, i semifinalen tapte han til sin landsmann Georges Prud'Homme som siden tapte finalen til britiske Harry Mallin. Det var 17 boksere fra ni nasjoner som stilte i denne vektklassen som ble avviklet i perioden 21. til 24. august 1920.

OL-medaljer 
 1920  Antwerpen -  Bronse i boksing, mellomvekt

Referanser

Eksterne lenker 
 

Canadiske boksere
Medaljevinnere under Sommer-OL 1920
Deltakere for Canada under Sommer-OL 1920
Boksere under Sommer-OL 1920
Olympiske medaljevinnere i boksing
Folda (Nordland)

Folda (også Folla, lulesamisk: Fuolldá) er en bred fjordarm av Vestfjorden som skiller Steigenhalvøya i Steigen i nord fra Kjerringøy i Bodø kommune i sør.

Fjorden strekker seg nesten 14 kilometer i østlig retning fra Helløya, som markerer innløpet, til Hjartøya hvor den deler seg i Nordfolda, som fortsetter østover, og Sørfolda som går av i sørøstlig retning. Den samlede lengden fra innløpet til Sildhopen i Mørsvikbotn er 60 kilometer, mens til Sørfjordmo i bunnen av Leirfjorden er det 55 km.

Geografi 
Folda har innløp ved Helløya, midt mellom Kjerringøy og Steigenhalvøya. Sørvest for Helløya ligger ligger Karlsøyvær - og rett vest Slovær - i et område vernet som naturreservat. Karlsøyfjorden er et sund som kommer inn sør for Helløya fra Vestfjorden.

Eidetinden ved Kjerringøy, som det høyeste punktet langs selve Folda, er 1 020 meter over havet.

Bosetninger 

Laukvika i Steigen er den eneste bosetningen på nordsiden av Folda, mens det på sørsiden strekker seg en nesten sammenhengende bebyggelse nord- og sørover fra Kjerringøy.

Samferdsel 
Fylkesvei 7508 går fra Laukvika og videre østover langs Nordfolda.
Fylkesvei 834 går fra Misten til Fjær.
Fylkesvei 7490 fra Fjær, via Kjerringøy, til Tårnvika.
Nordlandsekspressen krysser Folda mellom anløpene Bodø og Helnessund.

Se også 
Karlsøyvær naturreservat

Fotnoter

Referanser 

Fjorder i Steigen
Fjorder i Bodø
Fløien Folkerestaurant

Fløien Folkerestaurant er en restaurant på sørsiden av Fløyfjellet i Bergen

Restauranten ligger 320 moh. ved endestoppet for Norges mest besøkte turistattraksjoner, Fløibanen. Den eies og drives av Bellevue Restauranter AS. Bygget har særpreget arkitektur og med utsikt over Bergen gjør at det blir en av Norges mest populære restauranter. Det er plass til opptil 450 gjester, og det blir ofte brukt til møter og sammenkomster. De er kjent for sin gode, norske mat. Ved inngangen til restauranten er det utsiktsplatå med særpreget utsikt. Fra mai til september er det åpen kafé fra kl. 10.00, og À la Carte fra kl. 17.00. Resten av året er det åpent hver lørdag og søndag fra kl. 11.00 -17.00. Selskap feires hele året, med 10-450 personer.

Bygningens historie 
Planene for restaurant og bane på Fløyen ble lansert allerede i 1912. Bygningen er tegnet av Einar Oscar Schou og sto ferdig i 1925, syv år etter at Fløibanen stod ferdig. Arkitekten tegnet også interiøret. Restauranten har flere ganger byttet eier og i perioder vært nedlagt.

I 1984 ble bygningen overtatt av AS Bergen Tomteselskap, og det ble besluttet å rive bygget som var i en elendig forfatning. Men Bergens Arkitektforening og Fortidsminneforeningen aksjonerte og inviterte til åpen dag i restauranten. Etter dette ble bygningen restaurert, og i perioden 1986–91 ble den benyttet av Bergen Arkitektskole. 

I 1992 inngikk Eric Saudan og Lyststedet Bellevue en leiekontrakt med tomteselskapet, og bygget ble igjen tatt i bruk som restaurant og selskapslokale.

Referanser

Eksterne lenker 
 
 Bergen byleksikon på nett, om Fløien Folkerestaurant
 Om Fløien Folkerestaurant

Turisme i Bergen
Næringsliv i Bergen
Restauranter i Bergen
Bergenhus
De Historiske Hotel og Spisesteder
Byggverk i Bergen
Vinkfjorden

Vinkfjorden (lulesamisk: Fáŋŋká) er en fjordarm av Nordfolda i Steigen kommune i Nordland. Den strekker seg 10 kilometer i sørøstlig retning fra innløpet mellom Storsanden, øst for Vinkenes, på vestsiden og Småvikneset, vest for Stavnes på Stábánjárgga, på østsiden. Fjorden er forholdsvis bred fra munningen og godt over halvveis inn til Lassvika, hvor den smalner betraktelig inn mellom Tverrfjellet og Lassvikfjellet. Mellom Stábánjárgga og Tverrfjellet går Stavfjorden av i øst/sørøstlig retning.

Området er uten veiforbindelse og fast bosetning. Spredte gårdsbruk ligger langs vestsiden fra Lassvika og nordover. Helldal, som ligger ved foten av Helldalisen, har anløp av hurtigbåt i sommersesongen. Gården Vinkfjorden ligger ved Vinkfjordelvas utløp i fjordbunnen.

Fotnoter

Referanser

Eksterne lenker 
 Brattfjord.net: Rutetider for hurtigbåten på Nordfolda.
 Bilder og turbeskrivelse fra turliv.no - Storsanden ved Vinkenes. Besøkt 16.09.2012.

Fjorder i Steigen
Allround-VM på skøyter 1893, menn

Allround-VM på skøyter 1893, menn ble arrangert på Museumsplein i Amsterdam, Nederland den 6. og 7. januar 1893. Det var 17 deltakere fra Nederland, Norge, Sverige og Tyskland.
Dette var det første verdensmesterskapet i hurtigløp på skøyter i historien  med offisiell status. 
Løperne gikk distansene 500 meter,  meter,  meter og  meter.

Reglene var slik at en løper måtte vinne tre distanser for å bli kåret til vinner. Jaap Eden fra Nederland vant de tre korteste distansene og ble kåret til den første offisielle verdensmester i historien selv om han ikke fullførte  meter. Det ble ikke utdelt sølv- og bronsemedaljer i mesterskapet.

Oscar F. Fredriksen fra Norge satte den første verdensrekorden på  meter med tiden 20.21,4.

Resultater

Referanser

Kilder 
 www.skateresults.com 
 www.speedskatingbase.eu
 www.speedskatingnews.info

VM 1893
Hurtigløp på skøyter i Nederland
Internasjonale mesterskap i Nederland
Sport i Amsterdam
Internasjonale mesterskap i 1893
1893 i Nederland
Artikler i skøytesportprosjektet
Mulfjorden

Mulfjorden er et 4 kilometer langt sund som skiller Hjartøya og Steigens fastland. Sundet går som en forbindelse mellom Folda og Nordfolda men Nordfoldas sørlige innløp er også sundets startpunkt.

Sørøstenden av sundet, Mulneset, markererer også overgangen til Revsfjorden og Sørfolda. Gården Mulen ligger i nordøstenden. Multinden og Middagstinden på østsiden er henholdsvis 862 og 767 moh.

Fotnoter

Referanser 

Sund i Nordland
Paul Gailly

Paul Gailly (født 2. august 1894, død ukjent) var en belgisk vannpolospiller som deltok i de olympiske leker 1920 i Antwerpen og 1924 i Paris. 

Gailly vant en olympisk sølvmedalje under OL 1920 i Antwerpen. Han var med på det belgiske laget som kom på andreplass i turneringen. Belgia vant over Sverige med 5-3 i semifinalen, men tapte finalen mot Storbritannia med 2-3. 

Fire år senere, under OL 1924 i Paris vant han en ny sølvmedalje. Det var tretten nasjoner som stilte lag. I kvartfinalen vant Belgia over Ungarn med 7-2 og siden slo de Tsjekkoslovakia med 5-1 i semifinalen. De tapte finalen mot Frankrike med 0-3, og Frankrike ble dermed olympiske mestere i vannpolo. I spillet om andreplass vant siden Belgia over Sverige med 4-3, og over USA med 2-1.

OL-medaljer 
  1920  Antwerpen - Sølv i vannpolo  Belgia
  1924  Paris - Sølv i vannpolo  Belgia

Eksterne lenker 
 

Belgiske vannpolospillere
Olympiske sølvmedaljevinnere for Belgia
Medaljevinnere under Sommer-OL 1920
Deltakere for Belgia under Sommer-OL 1920
Vannpolospillere under Sommer-OL 1920
Medaljevinnere under Sommer-OL 1924
Deltakere for Belgia under Sommer-OL 1924
Vannpolospillere under Sommer-OL 1924
Dødsår ikke oppgitt
Fødsler i 1894
Sjunkfjorden

Sjunkfjorden er en fjordarm av Sørfolda i Sørfold kommune i Nordland. Den strekker seg 11 kilometer i sørvestlig retning fra innløpet mellom Geitneset i vest og Jovikneset i øst til Sjunkfjorddalen som fortsetter sørøstover fra fjordbunnen.

Med unntak av ved innløpet på østsiden er fjorden omgitt av fjell på rundt tusen meters høyde med Sjunkhatten (1 185 moh.) på vestsiden og Vassviktindan (opp mot 1 135 moh.) på østsiden som de høyeste. 

Fjorden ligger innenfor området til Sjunkhatten nasjonalpark, er uten veiforbindelser og har noe avfolket gårdsbebyggelse langs kystlinjen med Sjunkfjorden i bunnen, hytte i Hella, gården Vassvik og gårdene ved Færøyvatnet på østsiden. På vestsiden ligger gården Sjunkan i bunnen av den omtrent to kilometer dype Sjunkvika.

Referanser

Eksterne lenker 
 NRKs omtale av programmet «Der ingen skulle tru at nokon kunne bu» -Vassvika
 NRKs nett-tv: «Der ingen skulle tru at nokon kunne bu - Vassvika»

Fjorder i Sørfold
Scuol

Scuol (fra latinsk scopulus: klippe) er en kommune i distriktet Inn i kantonen Graubünden i Sveits. 

Kommunesenteret ligger 1290 meter over havet.  

31. desember 2013 var folketallet 2 350, opp fra 2 183 I slutten av 2007. Kommunens areal var da på 144 km². 

Det offisielle språket er retoromansk, slik det er i hele området Unterengadin, men befolkningen snakker også sveitsertysk.

1. januar 2015 ble Scuol slått sammen med de fem nabokommunene Ardez, Ftan, Guarda, Sent og Tarasp slik at de ble Sveits' største kommune med et areal på 439 kvadratkilometer. Etter utvidelsen har kommunen nå cirka 4 700 innbyggere.

Klima 
Unterengadin er kjent for sitt solrike klima og er blant de tørreste områdene i hele alperegionen. Hovedmengden av nedbøren kommer om sommeren, mens februar er den tørreste måneden. Det er likevel nesten alltid nok snø om vinteren, bl.a. fordi området har lite fønvind.

Bygninger 
Den sengotiske kirken St. Georg fra 1516 og velholdte borgerhus. Bydelen "Scuol Sot" har gamle vakre hus og en malerisk plass med en stor brønn og et historisk museum.

Turisme 
Stedet er et fint utgangspunkt for fjellvandrere, terrengsyklister og paraglidere. 

Skiområdet Motta Naluns (1250-2785 moh) har 80 km preparerte nedfarter og 12 heisanlegg, dvs et i sveitsisk sammenheng middels stort anlegg.

Scuol er østlig endestasjon på den engandinske delen av Rhätische Bahn, et smalsporet jernbanenett i  Graubünden.

Eksterne lenker 
 
 Scuol turistkontor (tysk)

Kommuner i Sveits
Graubünden
Kursteder
Hviskninger og rop

Hviskninger og rop (originaltittel: Viskningar och rop) er en svensk dramafilm fra 1972 regissert av Ingmar Bergman.

Handling 
Filmens handling utspiller seg mot slutten av 1800-tallet på en velstående gård i Sverige. I sentrum av historien finner vi den døende Agnes (Harriet Andersson). I tillegg møter vi hennes to søstre, Karin (Ingrid Thulin) og Maria (Liv Ullmann), samt tjenestepiken Anna (Kari Sylwan). Ettersom historien utfolder seg dukker det opp gamle intriger som ikke har grodd; utroskap, misunnelse, misnøye, med mere. Selv om en av søstrene ligger for døden, vris spenningen mot de mange ukjente hemmelighetene og de konfliktene som bryter ut. 

Filmen består også av en rekke flashbacks som bidrar til å beskrive hver enkelt personlighet. Disse tilbakeblikkene gir dermed større forståelse for hvordan hver enkelt karakter forholder seg til / takler de siste dagene til Agnes. Fortiden og nåtiden smelter sammen. Det samme trekket finner man også i andre Bergman-filmer, for eksempel Smultronstället (1957), hvor Isak Borgs yngre dager filmatiseres gjennom flashbacks. Han blir konfrontert om hvordan han har vokst frem som person. Handlingen motiveres ved at fortid og nåtid flettes sammen. 

Filmen er karakterisert som et kammerspill (kammerspeil). Det er et eldre teaterkonsept som har til hensikt å bringe publikum tett inn på skuespillerne. Dette gjøres gjennom nærbilder og et begrenset filmatisk univers (her: innenfor husets fire vegger).

Skuespillere 
 Harriet Andersson som Agnes.
 Kari Sylwan som Anna.
 Ingrid Thulin som Karin.
 Liv Ullmann som Maria.
 Anders Ek som Isak.
 Inga Gill som Fortelleren.
 Erland Josephson som David.
 Henning Moritzen som Joakim.
 Georg Årlin som Fredrik.

Priser 
 1975 – Jussi Awards – Jussi – Beste utenlandske regissør
 1975 – Cinema Writers Circle Awards, Spania – CEC Award – Beste utenlandske film
 1974 – Academy Awards, USA – Oscar- Beste filming
 1974 – Bodil Awards – Bodil (Beste Europeiske film)
 1974 – David di Donatello Awards – David – Beste regissør for utenlandsk film
 1974 – Italian National Syndicate of Film Journalists – Silver Ribbon – Beste regissør 
 1974 – Kansas city Film Critics Circle Awards – KCFCC Awards
- Beste regissør – Beste utenlandske film
 1973 – Gulbagga Prisene, Sverige
- Beste kvinnelige hovedrolle – Beste Film
 1973 – Cannes Film Festival – Teknisk Pris
 1973 – Nationalbord of Review, USA – NBR Award
- Beste regissør – Beste utenlandske film
 1973 – National Society of Film Critics Awards, USA – NSFC Award
- Beste filming – Beste Manus
 1973 – New York Film Critics Circle awards – NYFCC Awards
- Beste kvinnelige hovedrolle – Beste regissør – Beste Film – Beste manus

I tillegg nominert til 7 andre priser.

Referanser

Eksterne lenker 
 

Svenske dramafilmer
Filmer fra 1972
Filmer regissert av Ingmar Bergman
Svenskspråklige filmer
Stefan Demert

Stefan Demert (født 15. desember 1939, død 9. juli 2018) var en  svensk trubadur.

Diskografi 
 1970 Visor för smutsiga öron
 1971 Marsch på er alla pannkakor 
 1973 Den siste ornitologen 
 1975 Jeja & Stefan – med Jeja Sundström
 1978 Sidensammetrasalump
 1981 Till Anna 
 1993 Katten och andra visor

Priser

Referanser

Eksterne lenker 
 
 

 

Svenske musikere
Svenske visesangere
Trubadurer
Svenske låtskrivere
Personer fra Nyköpings kommun
Indianeren

Indianeren (fra latin Indus) er et stjernebilde på den sørlige himmelhvelving.

Epsilon Indi er en av de nærmeste stjernene våre, rundt 11,82 lysår unna.

Stjernebildet var ett av tolv skapt av Pieter Dirkszoon Keyser og Frederick de Houtman mellom 1595 og 1597, og ble første gang beskrevet i Uranometria av Johann Bayer i 1603.

Siden stjernebildet først ble kjent på 1600-tallet, og ligger på den sørlige halvkula, var det ikke kjent for klassiske kulturer og det finnes ingen mytologi rundt det.

 
Artikler i astronomiprosjektet
Gaupen

Gaupen (fra latin Lynx) er et stjernebilde på den nordlige himmelhvelving.

 
Artikler i astronomiprosjektet
Marlene Gulbæk Engan

Marlene Gulbæk Engan (født 1987 i Oslo) er en norsk motorsportutøver.

Hun kjører rally og baneracing. Hun fikk prisen «NAF ung motorsportsutøver 2007» på 10 000 kr i 2008.

Referanser

Eksterne lenker 
 Marlene Engan Motorsport
 Frilandsjournalisten Marlene Engan

Norske rallyførere
Kortbane-VM i svømming 1995


Kortbane-VM i svømming 1995 ble arrangert fra 30. november til 3. desember 1995 i Rio de Janeiro i Brasil.

Menn

50 meter fri

100 meter fri

200 meter fri

400 meter fri

1500 meter fri

100 meter butterfly

200 meter butterfly

100 meter rygg

200 meter rygg

100 meter bryst

200 meter bryst

200 meter medley

400 meter medley

4 x 100 meter fri

4 x 200 meter fri

4 x 100 meter medley

Kvinner

50 meter fri

100 meter fri

200 meter fri

400 meter fri

800 meter fri

100 meter butterfly

200 meter butterfly

100 meter rygg

200 meter rygg

100 meter bryst

200 meter bryst

200 meter medley

400 meter medley

4 x 100 meter fri

4 x 200 meter fri

4 x 100 meter medley

Eksterne lenker 
 

Kortbane-VM i svømming
Svømming i 1995
Svømming i Brasil
Internasjonale mesterskap i Brasil
Internasjonale mesterskap i 1995
Sport i Brasil i 1995
Sport i Rio de Janeiro
Michael Wong

Michael Wong (født 30. august 1970 i Ipoh i Malaysia) er en malaysisk-kinesisk sanger og komponist. Wong begynte sin sangkarriere i en duo med Victor Wong. Paret opparbeidet seg bemerkelsesverdig suksess i Taiwan, men ble enige om å skille lag i 2000. Wong har utgitt fem soloalbum, det tredje, Fairy Tale, ble hans gjennombrudd.

Han har også gjort suksess som en skuespiller i kinesiske filmer og i teater.

Referanser

Eksterne lenker 
 
 

Sangere
Låtskrivere
Personer fra Ipoh
Tore Hunds vei

Tore Hunds vei finnes flere steder:

 Tore Hunds vei (Oslo) i Oslo kommune
 Tore Hunds veg (Gjesvær) i Nordkapp kommune
 Tore Hunds vei (Sortland) i Sortland kommune
Allround-VM på skøyter 1894, menn

Allround-VM på skøyter 1894, menn ble arrangert på Saltsjöbanen i Stockholm, Sverige den 10. og 11. februar 1894. Det var 19 deltakere fra Nederland, Storbritannia, Russland, Sverige, Finland og Norge. Dette var det andre verdensmesterskapet i hurtigløp på skøyter med offisiell status. Løperne gikk distansene 500 meter,  meter,  meter og  meter.

Reglene var slik at en løper måtte vinne tre distanser for å bli kåret til vinner. Halfdan Nielsen fra Norge ble den best rangerte løperen, men ble ikke kåret til mester da han ikke vant tre distanser. Det ble heller ikke utdelt sølv- eller bronsemedaljer i mesterskapet.

Jaap Eden satte verdensrekord på  meter med tiden 19.12,4.

Resultater

Referanser

Kilder 
 www.skateresults.com 
 www.speedskatingbase.eu
 www.speedskatingnews.info

VM 1894
VM på skøyter i Sverige
Sport i Stockholm
Internasjonale mesterskap i 1894
1894 i Sverige
Artikler i skøytesportprosjektet
Allround-VM på skøyter 1895, menn

Allround-VM på skøyter 1895, menn ble arrangert på Mjøsen i Hamar, Norge den 23. og 24. februar 1895. Det var 19 deltakere fra nasjonene Nederland, Sverige, og Norge. Dette var det tredje verdensmesterskapet i hurtigløp på skøyter med offisiell status. 
Løperne gikk distansene 500 meter,  meter,  meter og  meter.

Reglene var slik at en løper måtte vinne tre distanser for å bli kåret til vinner. Jaap Eden fra Nederland vant  meter,  meter og  meter og ble kåret til verdensmester, det ble ikke utdelt sølv- og bronsemedaljer i mesterskapet.

Jaap Eden satte verdensrekord på  meter med tiden 2.25,4. Han tangerte så sin egen verdensrekord i finalen på distansen. På  meter gikk Peter Sinnerud og Karinus Larsen-Stai dødt løp og satte verdensrekord med tiden 18.50,0. I siste par satte Jaap Eden ny verdensrekord med tiden 17.56,0.

Resultater

Referanser

Kilder 
 www.skateresults.com 
 www.speedskatingbase.eu
 www.speedskatingnews.info

VM 1895
VM på skøyter i Norge
Sportsarrangementer i Hedmark
Sport i Hamar
Hurtigløp på skøyter i 1895
Internasjonale mesterskap i 1895
Sport i Norge i 1895
Artikler i skøytesportprosjektet
Kortbane-VM i svømming 2000


Kortbane-VM i svømming 2000 ble arrangert i Athen i Hellas 16. til 19. mars 2000.

Menn

50 meter fri

100 meter fri

200 meter fri

400 meter fri

1500 meter fri

50 meter butterfly

100 meter butterfly

200 meter butterfly

50 meter rygg

100 meter rygg

200 meter rygg

50 meter bryst

100 meter bryst

200 meter bryst

100 meter medley

200 meter medley

400 meter medley

4 x 100 meter fri

4 x 200 meter fri

4 x 100 meter medley

Kvinner

50 meter fri

100 meter fri

200 meter fri

400 meter fri

800 meter fri

50 meter butterfly

100 meter butterfly

200 meter butterfly

50 meter rygg

100 meter rygg

200 meter rygg

50 meter bryst

100 meter bryst

200 meter bryst

100 meter medley

200 meter medley

400 meter medley

4 x 100 meter fri

4 x 200 meter fri

4 x 100 meter medley

Eksterne lenker 
 

Kortbane-VM i svømming
Svømming i 2000
Svømming i Hellas
Internasjonale mesterskap i Hellas
Internasjonale mesterskap i 2000
Sport i Europa i 2000
2000 i Hellas
Sport i Athen